Povjerenstvo za provedbu javnog natječaja

za imenovanje višeg stručnog suradnika

za komunalni red i red na pomorskom dobru JUO Općine Karlobag

KLASA:119-01/24-01/07
URBROJ:2125-5-24-02

Karlobag 03.07.2024. godine

Natječaj za imenovanje višeg stručnog suradnika za komunalni red i red na pomorskom dobru Jedinstvenog upravnog odjela Općine Karlobag na radno (1 izvršitelj/ica – m/ž) na neodređeno vrijeme uz probni rad od 3 (tri) mjeseca objavljen je dana 03.07.2024. godine u „Narodnim novinama“ broj 79/2024. Rok za podnošenje prijava je osam dana od dana objave.

**Podaci vezani uz oglas**

*OPIS POSLA, PODACI O PLAĆI TE NAČIN OBAVLJANJA PRETHODNE PROVJERE*

*ZNANJA TE PRAVNI I DRUGI IZVORI ZA PRIPREMANJE KANDIDATA ZA PROVJERU*

***Podaci o opisu posla:***

**Osnovni podaci o radnom mjestu:**

**Kategorija:** II.

**Potkategorija:** Viši stručni suradnik

**Razina:** -

**Klasifikacijski rang:** 6.

**Naziv: Viši stručni suradnik za komunalni red i red na pomorskom dobru**

**Stručno znanje:**

magistar inženjer prometa, magistar ekonomske ili pravne struke

**Broj izvršitelja: 1**

**OPIS POSLOVA:** - obavlja nadzor nad provedbom propisa kojima se uređuje komunalni red, propisa kojima se uređuju nerazvrstane ceste te propisa stavljenih u nadležnost jedinica lokalne samouprave, kojima se uređuje građevinska inspekcija, vodi i rješava upravni postupak, predlaže pokretanje prekršajnog postupka i naplaćuje novčane kazne na mjestu počinjenja prekršaja, vodi evidenciju o izvršenom nadzoru i dnevnik rada, sastavlja mjesečna i godišnja izvješća o radu i druga izvješća iz svog djelokruga rada, priprema prijedloge odgovora iz svog djelokruga rada na pitanja i pritužbe, sukladno propisima o pravu na pristup informacijama, sudjeluje u funkcioniranju sustava za evidenciju komunalnih problema, vrši nadzor nad poslovima održavanja pomorskog dobra, te vrši druge nadzore po potrebi, kontrolira troškovnike radova i usluga, organizira i provodi izvršenje rješenja, izrađuje izvješća o obavljenim nadzorima, sudjeluje u pripremi odgovora na predstavke i pritužbe građana i udruga te obavlja i druge poslove po nalogu pročelnika

***Podaci o plaći:***

Plaću radnog mjesta za koje se raspisuje oglas čini umnožak koeficijenta složenosti poslova radnog mjesta koji iznosi 1.96 i osnovice za izračun plaće, uvećano za 0,5% za svaku navršenu godinu radnog staža.

***Podaci o provjeri znanja i sposobnosti:***

Na službenoj web stranici Općine Karlobag <http://www.karlobag.hr> te na oglasnoj ploči Općine Karlobag bit će objavljeno mjesto i vrijeme održavanja prethodne provjere znanja i sposobnosti kandidata, najmanje pet dana prije održavanja provjere. Na oglasnoj ploči i istoj web stranici bit će objavljena i imena kandidata koji ispunjavaju formalne uvjete oglasa s kojima će se provesti testiranje. Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja. Ukoliko kandidat ne pristupi prethodnoj provjeri znanja, smatra se da je povukao prijavu na oglas.

Provjera znanja i sposobnosti se sastoji od:

1. Pisanog testiranja
2. Intervju

Za svaki dio provjere kandidatima se dodjeljuje određeni dio bodova od 1 do 10.

***Pravni izvori za pripremu za testiranje:***

1. Statut Općine Karlobag („Službeni glasnik Ličko-senjske županije“ broj: 14/09, 08/13, 17/13 i 11/21)
2. Zakon o lokalnoj i područnoj (regionalnoj) samoupravi (NN 33/01, 60/01, 129/05,

109/07, 125/08,  [36/09,](http://www.zakon.hr/cms.htm?id=265)  [36/09,](http://www.zakon.hr/cms.htm?id=266)  [150/11,](http://www.zakon.hr/cms.htm?id=267)  [144/12,](http://www.zakon.hr/cms.htm?id=268)  [19/13](http://www.zakon.hr/cms.htm?id=285), 137/15, 123/17, 98/19 i 144/20)

1. Zakon o službenicima i namještenicima u JLP(R)S (NN 86/08, 61/11, 04/18 i 112/19)
2. Zakon o općem upravnom postupku (“Narodne novine” br. 47/09 i 110/21)
3. Zakon o komunalnom gospodarstvu (“Narodne novine” br. 68/18, 110/18 i 32/20)
4. Zakon o pomorskom dobru i morskim lukama (“Narodne novine” br. 83/23)

***Pravila testiranja:***

Prethodnoj provjeri znanja mogu pristupiti samo kandidati koji ispunjavaju formalne uvjete iz Natječaja.

Po dolasku na prethodnu provjeru od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri. Nakon utvrđivanja identiteta kandidata, prethodna provjera započinje pisanim testiranjem.

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Pisano testiranje traje maksimalno 60 minuta.

Intervju se provodi s kandidatima koji su ostvarili najmanje 50% bodova iz pismene provjere znanja i sposobnosti kandidata na provedenom testiranju

Povjerenstvo za provedbu Natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad u Općini Karlobag.

Nakon provedenog postupka, Povjerenstvo za provedbu natječaja sastavlja Izvješće o provedenom postupku i utvrđuje rang listu kandidata prema ukupnom broju ostvarenih bodova na pisanom testiranju i intervjuu.

Povjerenstvo dostavlja Općinskom načelniku Izvješće o provedenom postupku koje potpisuju svi članovi Povjerenstva.

Općinski načelnik donosi rješenje o imenovanju za izabranog kandidata koje se dostavlja svim kandidatima prijavljenim na Natječaj.

Protiv rješenja o prijmu u službu žalba nije dopuštena, ali se može pokrenuti upravni spor u roku 30 dana od dana dostave rješenja.